Senovinės dzūkų bitininkystės muziejus
53°57′28″ š. pl. 24°22′07″ r. ilg.﻿ / ﻿53.95778°š. pl. 24.36861°r. ilg.﻿ / 53.95778; 24.36861 Senovinės dzūkų bitininkystės muziejus – bitininkystės muziejus, esantis Varėnos rajone, Dzūkijos nacionaliniame parke, Musteikos kaime (Miškinių gale). Įsteigtas 2006 m. Muziejuje eksponuojami tradiciniai dzūkiški aviliai – kelminiai, dreviniai, aviliai-spiečių gaudyklės (vobikai), taip pat medžiuose įrengtos drevės. Bityne galima pamatyti, kaip kelminiuose aviliuose prižiūrimos bitės, kaip tvarkomas medus ir vaškas. Muziejuje esančiame namelyje eksponuojami bitininko reikmenys (geinys, rūklys, peikena ir kt.). Bitininkystės muziejuje kiekvieną vasarą vyksta pynimo savaitė, kurios metu mokoma tradicinių dzūkiškų amatų (krepšių pynimas, sodų nėrimas, deguto gamyba ir kt.), rengiamos išvykos po apylinkes. Muziejų prižiūri Musteikos bitininkas, amatininkas Romas Norkūnas. Už 5 km nuo muziejaus, giliai Gudų girioje (netoli Čepkelių raisto) įrengtas drevinės bitininkystės pažintinis takas. Jame galima pamatyti natūralioje aplinkoje (pelkėtame miške) įrengtas dreves ir drevinius avilius su bitėmis. Ilgis – 3,3 km. Muziejaus avilių ekspozicija Drevinės bitininkystės pažintinis takas Kelminis avilys Musteikos pažintiniame take